Terrafame

Terrafame Oy on suomalainen kaivosteollisuuden yritys, joka omistaa Talvivaaran kaivoksen ja metallitehtaan Sotkamossa. Terrafame perustettiin vuonna 2015, ja se osti kaivostoiminnan vielä samana vuonna.

Suomen valtio omistaa Terrafame Oy:stä noin 71 prosenttia Suomen Malminjalostus Oy:n (entinen Terrafame Group Oy) kautta. 

Historia
Terrafame osti kaivostoimintaa aiemmin pyörittäneen Talvivaara Sotkamo Oy:n konkurssipesältä sen liiketoiminnan ja omaisuuden 2015.Terrafame Oy Viitattu 7.8.2017 Vuonna 2016 se osti lisäksi Talvivaaran Kaivososakeyhtiöltä kaivoksen kalkkilaitoksen, laboratorioliiketoiminnan ja geologisen datan. Esisopimuksen mukaan Terrafame maksoi järjestelyn ensimmäisessä vaiheessa Talvivaaralle 3,8 miljoonaa euroa ja toisessa vaiheessa 12,8 miljoonaa euroa.

Kaivos on Sotkamossa lähellä Talvivaara-nimistä vaaraa sijaitseva monimetallikaivos, joka tuottaa pääasiassa nikkeliä ja sinkkiä. Talvivaarassa käytetään bioliuotusmenetelmää, jolla tavoitellaan taloudellisesti kannattavaa metallien tuotantoa malmista. 

Helmikuun 10. päivänä 2017 Terrafame Group tiedotti, että kansainvälinen öljy-, mineraali- ja metallikauppaa tekevä Trafigura-konserni ja sen sijoitusrahasto Galena ostavat 15,5 prosenttia Terrafamen osakkeista ja Trafigura sitoutuu ostamaan sen koko koboltti- että nikkelituotannon sekä 80 % sinkistä seitsemän vuoden ajan. Suomen valtion omistusosuudeksi jää 84 prosenttia.

Marraskuussa 2017 Terrafame Group tiedotti Trafiguran, Galenan ja Sampo Oyj:n kanssa sovitusta uudesta, 250 miljoonan euron rahoituskokonaisuudesta Terrafamen toiminnan ylösajon loppuunsaattamisen sekä uuden akkukemikaalituotannon rahoittamiseksi. Järjestelyn myötä valtion omistusosuus yhtiössä väheni 71,2 prosenttiin.

Vuonna 2017 Terrafamen liikevaihto oli 220,0 miljoonaa euroa ja koko vuoden käyttökate 13,6 miljoonaa euroa positiivinen. Liiketulos oli 6,2 miljoonaa euroa negatiivinen.

Vuonna 2018 Terrafamen liikevaihto oli 325,8 miljoonaa euroa ja koko vuoden käyttökate oli 32,8 miljoonaa euroa positiivinen. Liiketulos oli 3,0 miljoonaa euroa positiivinen Terrafamen vuoden 2018 tulos on noin sata miljoonaa euroa parempi kuin 2017 - käyttökatekin kasvoi yli puolella. Kainuun Sanomat, 21.2.2019

Akkukemikaalitehdas ja työntekijämäärä
Lokakuussa 2018 Terrafame on päättänyt investoida kemikaalitehtaaseen. Investoinnin arvo on 240 miljoonaa euroa.https://www.iltalehti.fi/talous/a/85134d8a-d99d-45e3-a4fe-b7b81ed40070 Tehtaassa nikkelikobolttisulfidia jalostetaan litiumioniakkujen valmistuksessa käytettäviksi nikkelisulfaatiksi ja kobolttisulfaatiksi.https://yle.fi/uutiset/3-10475521 Akkukemikaalien tuotanto aloitetaan vuoden 2021 alussahttps://www.terrafame.fi/ajankohtaista/uutiset/2019/02/terrafamen-liikevaihto-3258-miljoonaa-euroa-nikkelin-vuosituotannon-tavoitetaso-saavutettiin.html .

Vuonna 2019 Talvivaaran toimintaa jatkavan Terrafame Oy:n liikevaihto oli 310 MEUR ja yhtiön teollisuusalueella työskenteli noin 1500 työntekijää, joista kumppaniyritysten osuus oli noin puolet. Lisäksi alkuvuonna 2021 käynnistyvän akkukemikaalitehtaan henkilöstömäärän arvioidaan olevan noin 170 henkeä.

Syyskuussa 2021 Terrafamen teollisuusalueella oli työntekijöitä yhteensä noin 1 800 henkeä.

 Verot 
Terrafame Oy:n veroerät (mm. kiinteistö-, sähkö, polttoaine- ja arvonlisävero, palkkojen ennakonpidätykset) olivat vuonna 2019 yhteensä 24,6 miljoonaa euroa . Terrafamen Oy:n raportoima luku ei sisällä mm. kumppaniyritysten työntekijöiden (n. 750 kpl) palkoista johtuvia ennakonpidätyksiä.

Vuonna 2025 Suomen valtion omistama Finnish Minerals Group arvioi Terrafamen toiminnasta palautuvan yhteiskunnalle erilaisten verojen myötä yli 230 miljoonaa euroa vuodessa 

Johto ja palkitseminen
Terrafame Oy:n hallituksen puheenjohtaja on Markku Teräsvasara ja toimitusjohtaja Antti Koulumies. Suomen Malmijalostus Oy:n toimitusjohtaja on Matti Hietanen ja hallituksen puheenjohtaja Janne Känkänen (s. 1967).

Terrafame maksoi 9 hengen johtoryhmälle vuonna 2016 palkkioita 91 263 euroa.

Terrafame maksoi 10 hengen johtoryhmälle vuoden 2017 suorituksiin perustuvia tulospalkkioita yhteensä 134 985 euroa. Tästä toimitusjohtajan osuus oli 42 165 euroa. Henkilöstölle maksettiin vuonna 2017 tuotantopalkkioita 86 850 euroa sekä turvallisuuspalkkioita 732 533 euroa.

Tulevaisuus
Suomen valtio saattaa jossain vaiheessa myydä Terrafamen tai listata sen pörssiin.https://www.hs.fi/talous/art-2000005902686.html

 Lähteet 

 Aiheesta muualla 
 Terrafamen kotisivut
Näin valtio on osallistunut Talvivaaran rahoittamiseen Yle, 2017

Luokka:Suomalaiset kaivosyhtiöt
Luokka:Sotkamo